Afg‘oniston poytaxti Kobul shahridagi harbiy gospitalga amalga oshirilgan hujum oqibatida 3 kishi halok bo‘lgan, 54 kishi jarohatlangan. Bundan oldingi xabarlarda, jangarilar tibbiyot muassasasiga bostirib kirib, odamlarni o‘qqa tutgani va garovga olgani aytilgandi. Oxirgi ma’lumotlarga ko‘ra, gospital hududida 2 nafar jangari yo‘q qilingan. Xabarlarda hujum qiluvchilar oq xalatda bo‘lgani aytilgan. «Tolibon» ushbu hujumga aloqador emasligini ma’lum qildi.